**Biedrības "Latvijas Vieglatlētikas veterānu asociācija" revidenta atzinums par 2016.gada darbību**

Biedrība "Latvijas Vieglatlētikas veterānu asociācija" uzņēmumu reģistrā tika reģistrēta 2012.gada 27.decembrī. Biedrības darbības mērķis ir veicināt, koordinēt un vadīt vieglatlētikas veterānu kustību Latvijā, kā arī pārstāvēt valsti vadošajās starptautiskajās vieglatlētikas veterānu kustības organizācijās.

Es, Mīkulis Gunārs Jānis, esmu iepazinies un pārbaudījis biedrības "Latvijas Vieglatlētikas veterānu asociācija" grāmatvedības dokumentus, kā arī veicu 2016.gada 31.decembra ieņēmumu un izdevumu pārskata un vadības ziņojuma revīziju.

Revīzija ietvēra summu un citas finanšu pārskata informācijas pamatojumu pārbaudi, kā arī izmantoto grāmatvedības principu un būtisku organizācijas vadības pieņēmumu novērtēšanu un vispārēju finanšu pārskata satura novērtējumu. No organizācijas vadības pārbaudes veikšanai esmu saņēmis visus nepieciešamos dokumentus un informāciju.

Finanšu pārskatā nav būtisku kļūdu.

2016.gadā biedrības kopējie ieņēmumi bija 7350.01 EUR, no kuriem 1080 EUR veido biedra nauda, 6270.01 EUR – saņemtās dalības maksas, apdrošināšanas maksas, par sporta tērpiem.

2016.gadā biedrības kopējie izdevumi bija 7078.96, no kuriem 72.53 EUR veido bankas komisijas maksa, 3083.61 EUR – finansējums biedriem, 1706.73 – dalības maksas sacensībās un biedrībās, 2216.09 EUR – citi izdevumi (pasta izdevumi, ceļojumu apdrošināšana, sporta tērpi, ziedi, balvas).

Naudas atlikums uz 01.01.2016.: 51.10 EUR

Naudas atlikums uz 31.12.2016..: 322.15 EUR

Uzskatu, ka veiktā revīzija ir devusi pietiekamu pamatojumu atzinuma izteikšanai:

* Gada pārskats sagatavots atbilstoši likumam „Par grāmatvedību”.
* Ieņēmumu un izdevumu pārskats sastādīts atbilstoši pārskatam noteiktajai shēmai.
* Finanšu gada pārskats sniedz patiesu un skaidru priekšstatu par organizācijas līdzekļiem un ieņēmumu un izdevumu starpību.

25.01.2017. revidents Mīkulis Gunārs Jānis

Paraksts………………………………………..